Рысҡужа

**Рысҡужа** () — Башҡортостандың Әбйәлил районындағы ауыл. Амангилде ауыл Советы составына инә. 2010 йылдың 14 октябренә ҡарата халыҡ һаны 453 кеше.
Почта индексы — 453625, ОКАТО коды — 80201807004.
 

## Географик урыны
* Район үҙәгенә тиклем (Асҡар): 20 км
* Ауыл советы үҙәгенә тиклем (Амангилде): 5 км
* Яҡындағы тимер юл станцияһы (Магнитогорск): 72 км
Рысҡужа ауылы Оло Ҡыҙыл йылғаһы буйында, район үҙәге Асҡар ауылынан көнбайышҡа табан 20 километр һәм Магнитогорск (Силәбе өлкәһе) тимер юл станцияһынан көньяҡ-көнбайышҡа табан 72 километр алыҫлыҡта урынлашҡан.

## Тарихы
Рыҫҡужа (Субан) ауылына XVIII быуаттың икенсе яртыһында Нуғай даруғаһы Тамъян улусы башҡорттары үҙҙәренең аҫаба ерҙәрендә нигеҙ һалған. Ауыл 1740 йылдан билдәле була. Сотник Рысҡужа Ҡырмаев исеме менән аталған. 1778 йылда унда йәшәүсе Мырҙағол Йомағужин Өфө сауҙагәре Подьячевтан аҡса һәм тауар ала (МИБ. Т. 5. С. 78.). Атамаларҙы антропонимдар тип кенә әйтергә мөмкин. Беҙҙә аныҡлаусы мәғлүмәт юҡ.

1834 йылда ауылда 269 кеше йәшәгән, 1859 йылда — 380, 1920 йылда — 480 кеше. Халыҡтың береһе Исхаҡ Ихсанғолов 1814 йылдың мартында Парижды алыуҙа ҡатнаша.

Ауыл халҡы күсеп йөрөү өсөн ҡаҙмаштар йәшәгән урындарға (Ҡолаҡашҡа, Кәркәбәр, Ҡаҙмаш йылғалары) барған. Тимәк, Ҡаҙмаштан рыҫҡужалылар айырылған. 279 кешенең 300 аты, 226 һыйыры, 20 һарығы, 50 кәзәһе эйә була. Ауыл хужалығы өсөн 28 сутый ер үҙләштерелә. 1842 йылда 8 бот ужым һәм 328 бот яҙғы бойҙай сәселә. Алтынбай Хәлитов ҡына 120 бот сәскән.
1866 йылда 45 йорт хужалығында 329 кеше йәшәгән. Малсылыҡ, игенселек менән шөғөлләнгәндәр. 1900 йылда мәсет булған.

## Халыҡ һаны

; Милли составы
2002 йылғы иҫәп алыуға ярашлы, башҡорттар йәшәй (100 %).

**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

Әлеге ваҡытта Рысҡужа ауылында башланғыс мәктәп, фельдшер-акушерлыҡ пункты, клуб, мәсет бар.

## Билдәле шәхестәре
* Асҡаров Насирйән Шаһишәриф улы — «Почет билдәһе» ордены, Бер нисә тапҡыр «Социалистик ярыш еңеүсеһе», «5 йыллыҡ удпрнигы», «Коммунистик хеҙмәт ударнигы» билдәләре йөрөтөүсе, «Совет сауҙаһы отличнигы».
* Басиров Сәрүәр Харис улы — «Фиҙаҡәр хеҙмәт өсөн», «9-сы биш йыллыҡ ударнигы» знактары, «Октябрь Революцияһы» ордены (8 апрель 1971 йыл) кавалеры
* Мортазина Сания Яхъя ҡыҙы — «Почет ордены» кавалеры (13 май 1999 йыл)
* Басиров Рафаэль Абдрахман улы — «Хеҙмәт Ҡыҙыл Байраҡ» ордены (1966 йыл), «Октябрь Революцияһы» ордены (1987 йыл) кавалеры
* Ғиләжев Зәйнетдин Низаметдин улы — «За доблестный труд» миҙалы (1970 йыл), «Социалистик ярыш алдынғыһы» миҙалы (1973 йыл), «Хеҙмәт Ҡыҙыл Байраҡ» ордены (8 апрель 1971 йыл)
 

## Урамдары

* Еңеүҙең 40 йыллығы урамы ( 40 лет Победы (улица)
* Тыныслыҡ урамы ( Мира (улица)
* Йәштәр урамы ( Молодёжная (улица)
* Салауат Юлаев урамы ( Салавата Юлаева (улица)
* Төньяҡ урам ( Северная (улица)
* Сура батыр урамы ( Сура батыра (улица)
* Ырғайҙы урамы ( Ыргайды (улица)
* Көньяҡ урам ( Южная (улица)

## Матбуғатта
* Зиләрә Юлтаева тыуған көнөн билдәләй Зиләрә Юлтаева тыуған көнөн билдәләй 
* Кутлугаллямов М. Рядом с полководцем // Совет Башҡор­ тостаны. 6 октября 1985.

## Видеояҙмалар
* «Орнамент» Рыскужинские колодцы. Рысҡужа ҡотоҡтары. 2011 й.
* Рыҫҡужала «Һаумыһығыҙ, ауылдаштар» байрамы https://yandex.ru/video/preview/?filmId=13292348560764206537&from_type=vast&p=1&path=yandex_search&text=рыскужино

## Иҫкәрмәләр

## Һылтанмалар
* 
* 
* Административно-территориальное устройство Республики Башкортостан. — Справочник. Уфа: ГУП РБ "Издательство «Белая Река», 2007. — 416 с. :илл. ISBN 978-5-87691-038-7
* Сайт деревни Рыскужино
* Группа Тамъян ырыуы Вконтакте